  

# ZMLUVA O POSKYTNUTÍ NENÁVRATNÉHO FINANČNÉHO PRÍSPEVKU Z DOTÁCIE NSK

**Č. zmluvy: LEADER/PŠ/2019/\_\_/Op\_\_**

uzatvorená v zmysle § 269 ods. 2 Obchodného zákonníka č. 513/1991 Zb.

v znení neskorších predpisov, v súlade s § 8 ods. 5 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a v súlade s VZN NSK č.3/2016.

# ZMLUVNÉ STRANY

**Poskytovateľ: OZ pre rozvoj mikroregiónu „Požitavie – Širočina“**

Sídlo: Malé Vozokany č. 46, 951 82 Malé Vozokany

Zastúpený: Ing. Justína Pálková – predsedníčka občianskeho združenia IČO: 42119430

Bankové spojenie: Prima banka Slovensko, a. s.

Číslo účtu: SK18

# a

**Konečný užívateľ:**

Sídlo:

Zastúpený:

IČO:

Bankové spojenie:

Číslo účtu:

# Čl. II

**Predmet a účel zmluvy**

1. Predmetom zmluvy o poskytnutí nenávratného finančného príspevku (ďalej len

,,zmluva“) je úprava zmluvných podmienok, práv a povinností zmluvných strán pri poskytovaní nenávratného finančného príspevku (ďalej len „NFP“) zo strany poskytovateľa konečnému užívateľovi na realizáciu aktivít projektu, ktorý je predmetom schválenej Žiadosti o NFP z dotácie NSK (ďalej len „ŽoNFP“) na

podporu držiteľov regionálnej značky kvality a činnosti združení a spolkov na vidieku Nitrianskeho kraja – Nástroj 1 LEADER NSK:

Názov projektu: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Registračné číslo: \_/NSK/2019

Miesto realizácie projektu: **Nitriansky samosprávny kraj, okres \_\_\_\_\_\_\_\_\_\_\_\_\_, obec \_\_\_\_\_\_\_\_\_\_\_\_ .**

Účelom tejto zmluvy je podpora držiteľov regionálnej značky kvality a činnosti združení a spolkov na vidieku Nitrianskeho kraja – Nástroj 1 LEADER NSK , a to spolufinancovaním projektu konečného užívateľa z dotácie Nitrianskeho samosprávneho kraja v zmysle VZN NSK č. 2/2017 o poskytovaní dotácií z rozpočtu NSK na podporu držiteľov regionálnej značky a činnosti združení a spolkov na vidieku Nitrianskeho samosprávneho kraja – Nástroj 1 LEADER NSK v znení neskoršej zmeny a v súlade s podmienkami pre **Opatrenie 1. Podpora držiteľov regionálnej značky kvality** a **Opatrenie 2. Podpora činnosti združení a spolkov**.

Pre účely tejto zmluvy sú nasledujúce dokumenty záväzné pri vysvetľovaní jednotlivých ustanovení:

* Všeobecne záväzné nariadenie Nitrianskeho samosprávneho kraja č. 2/2017 o poskytovaní dotácií z rozpočtu NSK na podporu držiteľov regionálnej značky a činnosti združení a spolkov na vidieku Nitrianskeho samosprávneho kraja – Nástroj 1 LEADER NSK v znení neskoršej zmeny,
* Programový manuál Nástroja 1 LEADER NSK na podporu držiteľov regionálnej značky kvality a činnosti združení a spolkov na vidieku Nitrianskeho kraja (ďalej len

,,PM 1“),

* Stratégia CLLD mikroregiónu „Požitavie – Širočina“

# Čl. III

**Výdavky projektu a NFP**

1. Poskytovateľ a konečný užívateľ sa dohodli na nasledujúcom:
	1. celkové oprávnené výdavky na realizáciu aktivít projektu predstavujú sumu **\_\_\_\_\_,-** **EUR** (slovom \_\_\_\_\_\_\_\_ eur);
	2. Poskytovateľ poskytne konečnému užívateľovi nenávratný finančný príspevok vo výške **\_\_\_\_\_,- EUR** (slovom \_\_\_\_\_\_\_\_ eur), čo predstavuje **\_\_ %** (slovom \_\_\_\_\_\_\_\_\_\_ percent)z celkových oprávnených výdavkov na realizáciu aktivít projektu uvedených v Čl. III, bod 1), písm. a) tejto zmluvy;
	3. Užívateľ zabezpečí vlastné zdroje financovania projektu vo výške **\_\_ %** (slovom \_\_\_\_\_ percent) z celkových oprávnených výdavkov na realizáciu aktivít projektu uvedených v Čl. III, bod 1), písm. a) tejto zmluvy a zabezpečí ďalšie vlastné zdroje financovania projektu na úhradu všetkých neoprávnených výdavkov projektu.
2. Konečný užívateľ sa zaväzuje použiť nenávratný finančný príspevok výlučne na úhradu celkových oprávnených výdavkov na realizáciu aktivít projektu a za splnenia podmienok stanovených zmluvou.
3. Oprávneným obdobím pre výdavky je obdobie stanovené vo Výzve na predkladanie žiadostí o NFP, a to od **01.01. 2019 do 15.12.2019.**

# Čl. IV

**Ďalšie podmienky použitia dotácie**

1. Poskytnuté finančné prostriedky sú účelovo viazané a žiadateľ sa zaväzuje použiť ich v zmysle § 7 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov len na účel, ktorý je uvedený v Čl. II tejto zmluvy.
2. Konečný užívateľ musí kompletne zrealizovať celý projekt a uhradiť všetky oprávnené výdavky súvisiace s projektom z vlastných zdrojov, vrátane povinného spolufinancovania ešte pred podpisom zmluvy o poskytnutí NFP s MAS OZ pre rozvoj mikroregiónu „Požitavie – Širočina“. Poskytovateľ postupuje systémom **refundácie**. Konečný užívateľ predloží po nadobudnutí účinnosti tejto zmluvy vyúčtovanie projektu, preukáže presnú výšku spolufinancovania projektu, všetky účtovné doklady, odovzdá vyplnený formulár hodnotiacich a monitorovacích indikátorov a vyplní žiadosť o refundáciu oprávnených výdavkov v súlade s touto zmluvou. Po vykonaní fyzickej a finančnej kontroly na mieste a podpise protokolu o zhode oboma zmluvnými stranami, bude konečnému užívateľovi preplatená dotácia NSK v **\_\_\_%** pomere z oprávnených výdavkov stanovených v tejto zmluve.
3. Konečný užívateľ je povinný umožniť výkon kontroly na mieste.
4. Konečný užívateľ je povinný zúčtovať pridelenú dotáciu v plnej výške, predložením žiadosti o refundáciu oprávnených výdavkov a súčasným predložením povinných príloh, ktorými sú zmluva s víťazným dodávateľom, objednávka, dodací list, faktúra, bankový výpis, účtovné doklady, fotodokumentácia z realizácie projektu a podporná dokumentácia.
5. Konečný užívateľ je povinný zabezpečiť súčinnosť pri spracovaní Ročného zúčtovania dotácie a Správy o využití dotácie z rozpočtu NSK (Nástroj 1 LEADER NSK) Občianskeho združenia pre rozvoj mikroregiónu „Požitavie – Širočina“ v roku 2019 a predložiť na vyžiadanie aj ďalšie relevantné dokumenty, ktoré sú pre ich spracovanie nevyhnutné.

# Čl. V

**Záverečné ustanovenia**

1. Nedodržanie podmienok dohodnutých v zmluve sa považuje za porušenie rozpočtovej disciplíny v zmysle § 31 zákona č. 523/2004 o rozpočtových pravidlách verejnej správy a o zmene a doplnení niektorých zákonov. Žiadateľ, ktorý porušil rozpočtovú disciplínu je povinný neoprávnene použitú dotáciu vrátiť poskytovateľovi.
2. Zmluva je vyhotovená v dvoch vyhotoveniach, z ktorých jedno vyhotovenie obdrží poskytovateľ a jedno vyhotovenie obdrží konečný užívateľ.
3. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.
4. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju podpisujú.
5. Zmluva nadobúda platnosť dňom jej podpísania zástupcami oboch zmluvných strán a účinnosť dňom nasledujúcim po dni jej zverejnenia na internetovej stránke poskytovateľa a konečného užívateľa.
6. Osoby podpisujúce túto zmluvu vyhlasujú, že sú oprávnené konať v mene zmluvných strán.

V ............................................ dňa.............. V ............................................ dňa..............

..................................................................... .....................................................................

za poskytovateľa za konečného užívateľa

# Ing. Justína Pálková \_\_\_\_\_\_\_\_\_\_\_

predsedníčka Občianskeho združenia \_\_\_\_\_\_\_\_

pre rozvoj mikroregiónu „Požitavie – Širočina“

Príloha č.1 zmluvy: Podrobný rozpočet projektu